20 Φεβρουαρίου, 2023

**ΔΕΛΤΙΟ ΤΥΠΟΥ**

ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ: **ΙΑΝΟΥΑΡΙΟΣ-ΝΟΕΜΒΡΙΟΣ 2022**

**Ετήσια Μεταβολή +31,2% στις Εισαγωγές και +18,7% στις Εξαγωγές**

Οι συνολικές εισαγωγές αγαθών για την περίοδο Ιανουαρίου-Νοεμβρίου 2022 ήταν €10.403,2 εκ. σε σύγκριση με €7.928,1 εκ. για την περίοδο Ιανουαρίου-Νοεμβρίου 2021, σημειώνοντας αύξηση 31,2%. Οι συνολικές εξαγωγές αγαθών για την περίοδο Ιανουαρίου-Νοεμβρίου 2022 ήταν €3.587,1 εκ. σε σύγκριση με €3.022,0 εκ. για την ίδια περίοδο του 2021, σημειώνοντας αύξηση 18,7%. Το έλλειμμα του εμπορικού ισοζυγίου ήταν €6.816,1 εκ. για την περίοδο Ιανουαρίου-Νοεμβρίου 2022 σε σύγκριση με €4.906,1 εκ. την αντίστοιχη περίοδο του 2021.

Η Ευρωπαϊκή Ένωση ήταν η κύρια πηγή προμήθειας αγαθών προς την Κύπρο με μερίδιο €6.275,8 εκ. επί των συνολικών εισαγωγών, ενώ οι εισαγωγές από τις υπόλοιπες ευρωπαϊκές χώρες ήταν €966,8 εκ. κατά την περίοδο Ιανουαρίου-Νοεμβρίου 2022. Οι εισαγωγές από τις υπόλοιπες χώρες του κόσμου ήταν €3.160,6 εκ.

Οι εξαγωγές προς την Ευρωπαϊκή Ένωση ανήλθαν σε €1.000,1 εκ., ενώ οι εξαγωγές προς τις υπόλοιπες ευρωπαϊκές χώρες ήταν €358,1 εκ. κατά την περίοδο Ιανουαρίου-Νοεμβρίου 2022. Οι εξαγωγές προς τις υπόλοιπες χώρες του κόσμου ήταν €2.228,9 εκ.

Αναλυτικά στοιχεία κατά προϊόν, εμπορικό εταίρο, αξία και ποσότητα περιλαμβάνονται στη μηνιαία ηλεκτρονική έκδοση “Στατιστικές Ενδοενωσιακού Εμπορίου και Εμπορίου με Τρίτες Χώρες (κατά εμπόρευμα και χώρα)” για την περίοδο Ιανουαρίου-Νοεμβρίου 2022, η οποία διατίθεται δωρεάν στη διαδικτυακή πύλη της Στατιστικής Υπηρεσίας.

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Στατιστική Αξία**

Η στατιστική αξία είναι η αξία των αγαθών κατά τη στιγμή και στον τόπο όπου τα αγαθά διασχίζουν τα σύνορα της Κύπρου.

**Εμπορικός Εταίρος**

Οι **ενδοενωσιακές εξαγωγές** και οι **εξαγωγές προς τρίτες χώρες** καταρτίζονται με βάση το Κράτος Μέλος της ΕΕ και τη χώρα τελικού προορισμού αντίστοιχα, δηλ. το τελευταίο κράτος στο οποίο, κατά τη στιγμή της εξαγωγής, είναι γνωστό ότι αποστέλλονται τα εμπορεύματα.

Ως εμπορικός εταίρος για τις **εισαγωγές από τρίτες χώρες** νοείται η χώρα καταγωγής των εμπορευμάτων, δηλ. η χώρα στην οποία τα εμπορεύματα παράγονται εξ’ ολοκλήρου. Ένα εμπόρευμα, στην παραγωγή του οποίου εμπλέκονται δύο ή περισσότερες χώρες, κατάγεται από τη χώρα στην οποία συντελέστηκε η τελευταία, οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής.

Ως εμπορικός εταίρος για τις **ενδοενωσιακές εισαγωγές** νοείται το Κράτος Μέλος προέλευσηςτων εμπορευμάτων.

Το Ηνωμένο Βασίλειο περιλαμβάνεται στο εμπόριο με τρίτες χώρες. Οι εισαγωγές από το Ηνωμένο Βασίλειο καταγράφονται βάσει της χώρας προέλευσης μέχρι τις 31 Δεκεμβρίου 2020. Από τον Ιανουάριο 2021 και εντεύθεν, όσον αφορά το εμπόριο με την Βόρειο Ιρλανδία οι εισαγωγές καταγράφονται βάσει της χώρας προέλευσης ενώ για το εμπόριο με το Ηνωμένο Βασίλειο (εξαιρουμένης της Βορείου Ιρλανδίας) οι εισαγωγές καταγράφονται βάσει της χώρας καταγωγής. Για αυτούς τους λόγους, τα στατιστικά στοιχεία εισαγωγών από το Ηνωμένο Βασίλειο δεν είναι απόλυτα συγκρίσιμα με αυτά των άλλων τρίτων χωρών, για τις περιόδους πριν και μετά το τέλος του 2020.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Εξωτερικό Εμπόριο](https://www.cystat.gov.cy/el/SubthemeStatistics?s=36)

[Εκδόσεις](https://www.cystat.gov.cy/el/PublicationList?s=36)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2189" \o "Μεθοδολογικές Πληροφορίες - Εξωτερικό Εμπόριο" \t "_blank)

***Επικοινωνία***

Ιωάννα Λεοντίου: Αρ. Τηλ: +357 22 605122, Ηλ. Διεύθυνση: ileontiou@cystat.mof.gov.cy

Ελίνα Τουμπακή: Αρ. Τηλ: +357 22 602214, Ηλ. Διεύθυνση: etoumbaki@cystat.mof.gov.cy